Nes 4 - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by JJ on August 30, 2021 at 9:20pm
Hierdie was ook met die vryhand geneem, en natuurlik het ek eers die miertjie na die tyd op my rekenaar gesien.
Elna Geringer August 31, 2021 at 1:10pm
Ek ditto met die manne, dit is baie goed gedoen
Josef Steyn August 31, 2021 at 12:40pm
Hennie Cronjé August 31, 2021 at 7:57am
Dis pragtig! Mooi skerp waar dit saak maak (fokuspunt), maar ek dink skuiffokus kon hier ook 'n positiewe bydrae gelewer het. Wanneer mens dit manueel doen, moet jy baie versigtig wees om nie die kamera self te beweeg nie. Sommige kameras het 'n skuiffoto funksie ingebou, wat uitstekend werk.
Johan Ayres August 30, 2021 at 10:49pm
Ek gaan sommer hier op al 4 jou perdebyfoto's kommentaar lewer. Ek wil jou gelukwens met al 4 foto's. Die vergroting is uitstekend en die velddiepte is vir my baie goed. 'n Mens moet in ag neem hoe klein hierdie perdebyneste is. Wat hierdie foto betref, die fokuspunt is skerp, daarom maak die uit-fokus gedeelte na die randte toe nie saak nie. Al die foto's is vir my uitstekend, maar #3 staan vir my uit. Wat die driepoot betref, dit is sekerlik die ideaal, maar dikwels is dit onprakties. Meestal is perdebyneste op plekke waar 'n driepoot moeilik gaan wees om te gebruik. Ek hoor wat Hennie sê oor die "stacking" maar ek dink jy kan meer as tevrede voel met dit wat jy met hierdie foto's bereik het. (Ek het nog nooit stacking probeer nie, al my foto's word vryhand geneem. Ek het ook net Photoshop Elements en ek is nie seker of 'n mens die samevoeging in Elements kan doen nie.)